<classify> CHRISTCHURCH, NEW ZEALAND TAKRIBANI watu 10,000 nchini NewZealand, juzi waliungana na waziri mkuu wa nchi hiyo, Jacinta Aredern katikasala ya maombolezo ya wahanga wa shambulizi la kigaidi katika misikitilililotokea jijini Christchurch nchini humo. Maelfu ya waumini wa dini ya Kiislamuna wale wasiokuwa waumini wa dini hiyo walikusanyika katika swala ya pamojailiyofanyika viwanja vya Hagley vilivyopo karibu na Msikiti wa Al Noor ambapowaumini waliuawa katika shambulizi la kigaidi lililotekelezwa wiki iliyopita naBrenton Harrison Tarrant lilisababisha vifo vya watu 50 na wengine zaidi ya 42walijeruhiwa vibaya pamoja na kusababisha vilio vya 100 ambao hawakuwa na uwezowa kujitetea. Jeshi la Polisi nchini New Zealandlilimtaja aliyehusika na shambulizi hilo kuwa Brenton Tarrant mwenye umri wamiaka 28 mzaliwa eneo la Grafton nchini Australia, ambaye anaonekana kwenyevideo iliyosambaa kwenye mitandao ya kijamii kuwa alitumia dakika 17 wakatigaidi huyo akifanya shambulizi na kuonesha moja kwa moja kupitia akaunti yakeya mtandao wa Facebook. Waziri mkuu wa New Zealand, JacindaArdern akiwa amevalia hijabu yenye rangi nyeusi kuonesha mshikamano na wananchiwake wenye imani ya Kiisalamu, alizungumza kwa hisia kali katika hotuba yakealiyotoa kwa wananchi hao. New Zealand imejeruhiwa, tumeoneshamshikamano katika jambo hili kuwa sisi ni wamoja, alisema Jacinta. Imam Gamal Fouda aliongoza swala hiyoviwanjani hapo, ikiwa ni ishara ya kuwaombea wahanga 50 waliouawa katikashambulizi hilo. Zaed Moustafa, ambaye amempoteza babana kaka yake katika tukio hilo la ugaidi, alikuwa miongoni mwa watuwaliojitokeza kwenye maombolezo hayo, sambamba na bondia wa Australia ambayeamejiunga na imani ya Kiislamu, Anthony Mundine. Katika mahubiri yake Imam GamalFouda alisema, Wiki iliyopita tuliona chuki na hasira machoni mwa gaidiambaye aliwaua ndugu zetu 50 na kuwajeruhi wengine 42, ameumiza mioyo yamamilioni ya watu. Leo juzi katika eneo lilelile, tunaliangalia kwa upendo,hisia na imani machoni mwetu, na kuona huzuni ya maelfu ya wananchiwaliojeruhiwa na tukio hilo mioyoni na hisia zao, wanaonesha uungwana naubinadamu wao. Wapendwa wetu wametuachia huzuni, wamekufa kifo cha maumivu. Damuzao ziwe mbegu ya matumaini na upendo miongoni mwetu, Katika swala hiyo viongozi mbalimbaliwa serikali na bunge walihudhuria, wakiwemo waziri mkuu, spika wa bunge, pamojana viongozi wa vyombo vya ulinzi na usalama na dini akiwamo Mustafa Faouk waUmoja wa Waislamu wa New Zealand. Maombolezo hayo yalifanyika baada ya awali kuwakutanisha watu15,000 waliokusanyika kwenye uwanja wa mchezo wa Rugby katika eneo la Dunedinnchini humo kwa nia ya kuwaombea wahanga wa tukio la ugaidi. Kamishna wa Jeshi la Polisi, MikeBush amesema wahanga wa tukio hilo wametambuliwa, pamoja na takribani miili 25ya watu wamezikwa katika Makaburi ya Makumbusho.  <topic>: KIMATAIFA 